വീണ്ടുമൊരു സ്കൂള് കാലം : കുട്ടികളെ വരവേല്ക്കാന് പൂക്കളും ഹാന്ഡ് വാഷും തയ്യാര് തൃശൂര്: ഒന്നര വര്ഷത്തെ അടച്ചിടലിന് ശേഷം നവംബര് ഒന്നിന് വിദ്യാലയങ്ങള് തുറക്കാനിരിക്കെ, കുട്ടികളെ വരവേല്ക്കാന് പൂക്കളും ഹാന്ഡ് വാഷുമെല്ലാം ഒരുക്കി കാത്തിരിക്കുകയാണ് അധ്യാപകര്. വിദ്യാലയത്തില് തന്നെ നിര്മ്മിക്കാവുന്ന തരത്തില് ചെലവ് കുറഞ്ഞതും പ്രകൃതിദത്തവുമായ പൂക്കളുടെയും ഹാന്റ് വാഷുകളുടെയും പരിശീലന പരിപാടികള് ജില്ലയിലുടനീളം നടക്കുന്നുണ്ട്. ഇതിനായുള്ള ഫണ്ട് സംസ്ഥാന സര്ക്കാര് വകയിരുത്തിയിട്ടുണ്ട്. ശാസ്ത്രതരംഗം കണ്വീനര്മാരുടെ നേതൃത്വത്തിലാണ് ഇവ നിര്മ്മിക്കുക. കണ്വീനര്മാര്ക്കുള്ള ഏകദിന പരിശീലന പരിപാടി തൃശൂര് ഡയറ്റില് നടന്നു. അഴീക്കോട് സീതിസാഹിബ് മെമ്മോറിയല് ഹയര്സെക്കന്ററി സ്കൂളിലെ അധ്യാപിക ഫസീലത്താണ് പൂക്കള് നിര്മ്മാണത്തിന് നേതൃത്വം നല്കിയത്. ഹാന്ഡ് വാഷ് നിര്മ്മാണ പരിശീലനത്തിന് നേതൃത്വം നല്കിയത് മാള ബിആര്സിയിലെ അധ്യാപികയായ പി വി രാധികയാണ്. ക്ലാസ് മുറിയില് പ്രാവര്ത്തികമാകേണ്ട ശാസ്ത്രരംഗത്തിന്്റെ വിവിധ സാധ്യതകളെ കുറിച്ചുള്ള വിശദമായ ചര്ച്ചയില് വിവിധ ഉപജില്ലകളിലെ കണ്വീനര്മാരും പങ്കാളികളായി. ഉപജില്ലാ തലത്തിലും അധ്യാപകര്ക്ക് പരിശീലനം നല്കും. ജില്ലാതല പരിശീലന പരിപാടിയില് നിര്മ്മിച്ച ഉല്പ്പന്നങ്ങള് ജില്ലാ വിദ്യാഭ്യാസ പരിശീലന കേന്ദ്രത്തിന് കൈമാറിയിട്ടുണ്ട്. തൃശൂര് കോര്പറേഷന് ഡെപ്യൂട്ടി മേയര് രാജശ്രീ ഗോപന് ഡയറ്റില് നടന്ന പരിശീലന പരിപാടി ഉദ്ഘാടനം ചെയ്തു. കോര്പ്പറേഷന് വിദ്യാഭ്യാസ സ്റ്റാന്്റിങ് കമ്മറ്റി ചെയര്മാന് ഗോപകുമാര് അധ്യക്ഷത വഹിച്ച ചടങ്ങില് വിദ്യാഭ്യാസ ഉപ ഡയറക്ടര് ടി വി മദനമോഹനന്, ഡയറ്റ് പ്രിന്സിപ്പാള് ഡോ. ഡി. ശ്രീജ, ശാസ്ത്രരംഗത്തിന്്റെ ചുമതല വഹിക്കുന്ന ഡയറ്റ് ഫാക്കല്റ്റി പി പ്രസി, സോഷ്യല് സയന്സ് കണ്വീനര് കെ പി സജയന്, ശാസ്ത്രരംഗം ജില്ലാ കോഓഡിനേറ്റര് പി വി ഹൈദരലി എന്നിവര് പങ്കെടുത്തു.